**Ministru kabineta noteikumu projekta**

**„Grozījumi Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus”” (turpmāk – noteikumu projekts)izstrādāts, lai īstenotu Eiropas Savienības dalībvalstīm, tostarp, Latvijai saistošās prasības, kas izriet no:1) Eiropas Parlamenta un Padomes 2004.gada 29.aprīļa Regulas Nr.850/2004/EK par noturīgiem organiskajiem piesārņotājiem, ar ko groza Direktīvu 79/117/EEK;2) Komisijas 2008.gada 30.maija Regulas Nr.440/2008/EK par testēšanas metožu noteikšanu saskaņā ar Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu *(REACH)*;3) Eiropas Parlamenta un Padomes 2008. gada 16. decembra Regulas Nr. 1272/2008/EK par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006;4) Eiropas Komisijas 2014.gada 18.decembra Regulas Nr.1357/2014, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu (turpmāk – Regula Nr.1357/2014);5) Eiropas Komisijas 2014.gada 18.decembra Lēmuma Nr.2014/955/ES, ar ko groza Lēmumu 2000/532/EK par atkritumu sarakstu saskaņā ar Eiropas Parlamenta un Padomes Direktīvu 2008/98/EK (turpmāk – Lēmums 2014/955/ES).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu klasifikāciju valstī noteic Ministru kabineta 2011.gada 19.aprīļa noteikumi Nr.302 „Noteikumi par atkritumu klasifikatoru un īpašībām, kuras padara atkritumus bīstamus” (turpmāk – MK noteikumi Nr.302). Šajos noteikumos norādītie atkritumu klasifikācijas kodi tiek lietoti, aizpildot valsts statistikas veidlapas par atkritumu apsaimniekošanu atbilstoši Ministru kabineta 2008.gada 22.decembra noteikumiem Nr.1075 „Noteikumi par vides aizsardzības valsts statistikas pārskatu veidlapām” (turpmāk - MK noteikumi Nr.1075). Lai iegūtu aktuālajai situācijai atbilstošu valsts statistisko informāciju, atkritumu klasifikācijas kodu sarakstu nepieciešams atjaunot. Atkritumu apsaimniekošanas likuma 12.pants paredz iespēju veikt slēgtu vai rekultivētu izgāztuvju atrakšanu un tajās esošo atkritumu pāršķirošanu. Lai nodrošinātu, ka informācija par izgāztuvēs pāršķirotiem atkritumiem tiek iekļauta kopējā statistikā par atkritumiem, tiek izstrādāts Ministru kabineta noteikumu projekts „Grozījumi Ministru kabineta 2008.gada 22.decembra noteikumos Nr.1075 “Noteikumi par vides aizsardzības valsts statistikas pārskatu veidlapām”, nosakot, ka valsts statistikas pārskata veidlapa par atkritumiem, jāizpilda un jāiesniedz arī komersantiem, kas saņēmuši atkritumu apsaimniekošanas atļauju slēgtas vai rekultivētas izgāztuves atrakšanai un tajā esošo atkritumu pāršķirošanai. Lai šie atkritumu apsaimniekotāji varētu atkritumu statistikas veidlapās norādīt veiktās darbības un valstī būtu precīza un pārskatāma informācija par izgāztuvju pārrakšanas rezultātā atraktajiem atkritumiem, nepieciešams izveidot jaunus atkritumu klasifikācijas kodus.Atkritumu klasifikācijas kodu sarakstu nepieciešams papildināt, lai varētu iegūt precīzāku valsts statistisko informāciju arī par citiem atkritumu veidiem, piemēram, bioloģiskiem, dārzu, parku, mājsaimniecību, restorānu, sabiedriskās ēdināšanas iestāžu pārtikas atkritumiem.Noteikumu projekta mērķis ir precizēt atkritumu bīstamības īpašības raksturojošos kodus atbilstoši Regulai 1357/2014, kā arī ietvert Lēmumā 2014/955/ES ietvertās prasības atkritumu bīstamības noteikšanai, kā arī ietvert Eiropas Atkritumu sarakstā ietvertās papildus atkritumu kases un nodrošināt iespēju pilnīgāk aizpildīt valsts atkritumu statistikas veidlapas, norādot atkritumu stāvoklim atbilstošus klasifikācijas kodus.Noteikumu projekts:1. Paredz ieviest 12 jaunus atkritumu klasifikācijas kodus.
2. Precizē 10 atkritumu klasifikatorā iekļautos kodus, papildinot ar divām paskaidrojošām piezīmēm, kas attiecas uz dzīvnieku izcelsmes blakus produktu un kūtsmēslu klasificēšanu atbilstoši turpmākajam izmantošanas veidam.
3. MK noteikumu Nr.302 2.pielikumā ir iekļautas Eiropas Parlamenta un Padomes 2008.gada 19.novembra Direktīvā 2008/98/EK par atkritumiem un atsevišķu direktīvu atcelšanu III pielikumā minētās īpašības, kas padara atkritumus bīstamus. Minētais pielikums ir svītrots, to aizstājot ar Regulā Nr.1357/2014 ietverto atkritumu bīstamību noteicošo īpašību sarakstu.
4. Precizē MK noteikumus Nr.302 atbilstoši Lēmumam 2014/955/ES, lai nodrošinātu atkritumu klasifikāciju atbilstīgi to bīstamības īpašībām.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – ministrija), valsts SIA „Latvijas vides, ģeoloģijas un meteoroloģijas centrs” (turpmāk – LVĢMC) un Valsts vides dienests (turpmāk – VVD). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumos Nr.1075 noteiktās personas, kurām ir pienākums iesniegt MK noteikumu Nr.1075 pārskata veidlapu „Nr.3 – Atkritumi. Pārskats par atkritumiem”, valsts pārvaldes iestādes, pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums precizē kārtību, kādā var tikt noteiktas atkritumu bīstamības īpašības, kā arī ievieš papildus atkritumu klases, tādā veidā uzlabojot atkritumu klasifikācijas iespējas. Ar noteikumu projektu netiek ieviestas jaunas administratīvas procedūras. Minētajām sabiedrības mērķgrupām noteikumu projekta tiesiskais regulējums pēc būtības nemaina to tiesības un pienākumus.  |
| 3. | Administratīvo izmaksu monetārs novērtējums | Noteikumu projekts nerada finansiālu ietekmi, jo prasība aizpildīt un iesniegt veidlapu par atkritumiem noteikta MK noteikumos Nr.1075. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus” tiek virzīti vienlaicīgi ar grozījumiem MK noteikumos Nr.1075 un grozījumiem Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem”. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Regula Nr.1357/2014 (OV L 365, 19.12.2014., 89.lpp.);
2. Lēmums 2014/995/ES (OV L 370, 30.12.2014., 44.lpp.)
 |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1357/2014 |
| A | B | C | D |
| 1.pants | 2.punkts | Atbilst pilnībā | Nav noteiktas stingrākas prasības |
| 2.pants |  | Tiek tieši piemērots | Attiecas uz regulas stāšanos spēkā |
| Pielikums | 3.,4.punkts | Atbilst pilnībā | Nav noteiktas stingrākas prasības |
| Attiecīgā ES tiesību akta datums, numurs un nosaukums | Lēmums 2014/955/ES |
| 1.pants |  | Netiks pārņemts | Attiecas uz Eiropas Komisijas pilnvarām |
| 2.pants |  | Netiks pārņemts | Attiecas uz lēmuma piemērošanu |
| Pielikums: |  |  |  |
| Definīcijas: Bīstama viela | 14.punkts | Atbilst pilnībā | Nav noteiktas stingrākas prasības |
| Definīcijas: smagie metāli | MK noteikumu Nr.302 pielikuma 2.piezīme | Atbilst pilnībā | Nav noteiktas stingrākas prasības |
| Definīcijas: polihlorbifenili un polihlorterfenili | MK noteikumu Nr.302 pielikuma 3.piezīme | Atbilst pilnībā | Nav noteiktas stingrākas prasības |
| Definīcijas: Pārejas metāli | MK noteikumu Nr.302 pielikuma 6.piezīme | Atbilst pilnībā | Nav noteiktas stingrākas prasības |
| Definīcijas: stabilizācija | MK noteikumu Nr.302 pielikuma 8.piezīme | Atbilst pilnībā | Nav noteiktas stingrākas prasības |
| Definīcijas: cietināšana | MK noteikumu Nr.302 pielikuma 8.piezīme | Atbilst pilnībā | Nav noteiktas stingrākas prasības |
| Definīcijas: daļēji stabilizēti atkritumi | MK noteikumu Nr.302 pielikuma 9.piezīme | Atbilst pilnībā | Nav noteiktas stingrākas prasības |
| Novērtēšana un klasifikācija: Atkritumu bīstamo īpašību novērtēšana | 4.punkts (3.1 punkts) | Atbilst pilnībā | Nav noteiktas stingrākas prasības |
| Novērtēšana un klasifikācija: Atkritumu klasificēšana par bīstamiem:1.rindkopa | MK noteikumu Nr.302 pielikuma kolonna (atzīme par atkritumu bīstamību) | Atbilst pilnībā | Nav noteiktas stingrākas prasības |
| Novērtēšana un klasifikācija: 2.rindkopas 1.ievilkums | 4.punkts (3.2, 3.3 punkts) | Atbilst pilnībā | Nav noteiktas stingrākas prasības |
| Novērtēšana un klasifikācija: 2.rindkopas 2.ievilkums | 4.punkts (3.2 punkts) | Atbilst pilnībā | Nav noteiktas stingrākas prasības |
| Novērtēšana un klasifikācija: 2.rindkopas 3.ievilkums | 4.punkts (3.4 punkts) | Atbilst pilnībā | Nav noteiktas stingrākas prasības |
| Novērtēšana un klasifikācija: 2.rindkopas 4.ievilkums |  | Netiks pārņemts. | Attiecas uz Eiropas Komisijas kompetenci atbilstoši Direktīvas 2008/98/EK 7.panta 1.punktam |
| Novērtēšana un klasifikācija: 2.rindkopas 5.ievilkums |  | Netiks pārņemts. | Attiecas uz Eiropas Komisijas kompetenci atbilstoši Direktīvas 2008/98/EK 7.panta 1.punktam |
| Novērtēšana un klasifikācija: 2.rindkopas 6.ievilkums |  | Netiks pārņemts. | Attiecas uz Eiropas Komisijas kompetenci atbilstoši Direktīvas 2008/98/EK 7.panta 1.punktam |
| Novērtēšana un klasifikācija: 2.rindkopas 7.ievilkums |  | Netiks pārņemts. | Attiecas uz Eiropas Komisijas kompetenci atbilstoši Direktīvas 2008/98/EK 7.panta 1.punktam |
| Atkritumu saraksts:  | MK noteikumu Nr.302 2.punkts un pielikumsNoteikumu projekta 7., 8., 9.,13.punkts | Atbilst pilnībā | Nav noteiktas stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar.  |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2015.gada 7.oktobrī ievietots ministrijas publiskā tīmekļa vietnē:<http://www.varam.gov.lv/lat/likumdosana/normativo_aktu_projekti/?doc=12002>.2015.gada 5.oktobrī notika darba grupas, kas izveidota ar vides aizsardzības un reģionālās attīstības ministra 2015.gada 2.februāra rīkojumu Nr.41 „Par darba grupas “Darba grupa par atkritumu apsaimniekošanas normatīvo aktu pilnveidošanu” izveidošanu”, sanāksme, kuras laikā darba grupa tika informēta par izstrādāto noteikumu projektu.  |
| 3. | Sabiedrības līdzdalības rezultāti | Projekta izstrādes gaitā netika saņemti priekšlikumi un komentāri. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, VVD, LVĢMC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav |

**Anotācijas III sadaļa – projekts šo jomu neskar.**

Vides aizsardzības un

 reģionālās attīstības ministrs K.Gerhards

 Vīza:

 valsts sekretārs G.Puķītis

16.12.2015 10:30

1457

K.Puriņa

67026461, kristine.purina@varam.gov.lv